रोनाल्डोको ह्याट्रिकले पोर्चुगल फाइनलमा
क्रिस्टियानो रोनाल्डोको उत्कृष्ट ह्याट्रिकको मदतले पोर्चुगलले बुधबार राति स्विटजरल्यान्डलाई ३-१ ले हराएर नेसन्स लिगको फाइनल पुगेको छ । 
पोर्टो — क्रिस्टियानो रोनाल्डोको उत्कृष्ट ह्याट्रिकको मदतले पोर्चुगलले बुधबार राति स्विटजरल्यान्डलाई ३-१ ले हराएर नेसन्स लिगको फाइनल पुगेको छ । रोनाल्डोले फ्रि किकबाट पहिलो गोल गर्दै खेलको अन्तिम दुई मिनेटमा दुइ गोल थपे । रिकार्डो रोडरिग्वेजले स्विस टिमका लागि एक गोल फर्काए । देश र क्लबका लागि रोनाल्डोको यो ५३ औं ह्याट्रि्रक हो । अब फाइनलमा पोर्चुगलको प्रतिद्वन्द्वी इंग्ल्यान्ड र नेदरल्यान्ड्समध्ये एक हुनेछ । दोस्रो सेमिफाइनल बिहीबार हुनेछ । 